Фолькспрок

**Фо́лькспро́к** (саманазва *Folkspraak*, *Folksprák*, *Folksprahk*, *Folksprak*, *Folksprok*, таксама *Folk-Spraak* альбо *Folk-sprok*) — штучная мова, незавершаны праект распрацоўкі занальна сканструяванае мовы. Лінгвістычна адносіцца да германскае моўнае групы індаэўрапейскае моўнае сям’і. Праектавана прызначаецца як мова, прыдатная для лёгкага засваеньня любым носьбітам германскіх моваў, што тэарэтычна можа надаць мове ролю своеасаблівага лінгуа франка серад германамоўнае супольнасьці.

## Назва
Назва мовы ўтвораная ад асноваў *folk* і *spraak* ( адпаведна), што ў літаральным перакладзе з саманазвы азначае «народная мова».

## Гісторыя ўтварэньня
Разьвіцьцё праекту мовы адбываецца ў асноўным шляхам абмеркаваньняў на інэрнэт-форумах Yahoo group; рознагалосьсі сярод распрацоўнікаў мовы наконт граматыкі ды артаграфіі мовы сьведчаць аб тым, што ў праекце мовы існуюць розныя вэрсіі. Рознагалосьсі наконт праекту мовы ўзьнікаюць нават пры пытаньні ўжываньня мовы-крыніцы для стварэньня фолькспроку, так, прыкладам, некаторыя рэдактары выкарыстоўваюць у якасьці падмурку для стварэньня мовы фрыскія мовы, ніжненямецкую, нарвэскую (нюношк) і некаторыя іншыя бліжэйшыя мовы. Больш распаўсюджанымі мовамі-крыніцамі зьяўляюцца ангельская, галяндзкая, нямецкая, дацкая, нарвэская (букмол) і швэдзкая мовы.

## Агляд
Мэтаю ў стварэньні мовы стала наданьне носьбітам германскіх моваў мажлівасьці чытаць і разумець фолькспрок праз тыдзень навучаньня, пісаць на мове — празь месяц.

Разьвіцьцё мовы па сваім працэсе блізкае да мовы інтэрлінгва — існуе мэта стварэньня словаў і граматычных нормаў, узятых з усіх германскіх моваў і формаў, агульных для большасьці абраных для канструяваньня фолькспроку моваў.

## Граматыка

### Альфабэт і вымаўленьне
Альфабэт фолькспроку цалкам ідэнтычны базаваму лацінскаму альфабэту паводле ISO (26 лацінскіх літараў без дыякрытычных знакаў). Двайныя зычныя ды іх групы ўказваюць на кароткія галосныя. Літара c у вымаўленьні рэалізоўваецца як /s/ перад галоснымі e, i, y, eu, у іншых пазыцыях — як /k/. Дыграфы th, ph у вымаўленьні рэалізоўваюцца як /t/, /p/ адпаведна. Дыякрытычныя знакі не выкарыстоўваюцца.

### Марфалёгія
У фолькспроку адсутнічае прыметнікавая ці дзеяслоўная варыятыўнасьць. Назоўнікі ўтвараюцца з прыметнікаў, інфінітывы маюць канчатак *-e*, як прыкладам *de andere* (), *have* (). Не існуе розьніцы між прыметнікам і прыслоўем.

Адсутнічае род ды склоны (за выняткам асабовых займеньнікаў, напрыклад *si* (), *hi* (), *ik* (), *mi* ()).

Назоўнікі ў множным ліку афармляюцца з *-e* альбо, калі назоўнік заканчваецца ненаціскным складам, з *-s*: напрыклад, *mann* (), *manne* (), *auto* (), *autos* ().

### Сынтаксіс
Парадак словаў у сказе будуецца паводле схемы SVO (дзейнік-дзеяслоў-дапаўненьне), пытаньні ўтвараюцца адваротнай схемай — VSO (дзеяслоў-дзейнік-дапаўненьне).

## Прыклады
Ойча наш на некалькіх варыяцыях фолькспроку:



З Артыкула 1 Усеагульнае дэклярацыі правоў чалавека:

* All mensklik wesings âre boren frî on' gelîk in werđigheid on' rejte. Đê âre begifted mid ferstand on' gewitt on' skulde behandele êlkên in en gêst av brôđerhêd.
* Усе людзі нараджаюцца свабоднымі і роўнымі ў сваёй годнасьці і правох. Яны надзеленыя розумам і сумленьнем і павінныя ставіцца адзін да аднаго ў духу братэрства.

## Заўвагі

## Глядзіце таксама
* Эўранорд

## Вонкавыя спасылкі
* Старонка фолькспроку на Langmaker
* Старонка фолькспроку на Omniglot
* Folkspraak: Germanic Auxiliary Language — Yahoo Group, дзе адбываецца распрацоўка фолькспроку
* Folkspraak у Вікікнігах

## Крыніцы

Катэгорыя:Штучныя мовы